от компетентния орган за разумен период от време. Удължаването и неговата продължителност са надлежно мотивирани и са съобщени на заявителя преди да е изтекъл първоначалният срок.
 4. В случай на непълно заявление заявителят се информира във възможно най-кратък срок за необходимостта да предостави всички допълнителни документи. В този случай срокът, посочен в параграф 3 от настоящия член, може да бъде спрян от компетентните органи, докато те получат цялата документация.
 5. В случай че заявлението за получаване на лиценз бъде отхвърлено, заявителят се информира за това без излишно забавяне. По принцип при поискване заявителят се информира относно причините за отказа на заявлението и относно срока за обжалване на решението.
 Подраздел 2
 Разпоредби с общо приложение
 Член 106
 Взаимно признаване
 1. Никоя от разпоредбите на настоящата глава не се тълкува като възпрепятстваща която и да е страна да изисква от физическите лица да притежават необходимите квалификации и/или професионален опит, изисквани на територията на съответната страна, в която се предоставя услугата, за съответния сектор на стопанска дейност.
 2. Страните насърчават съответните професионални организации на своя територия да предоставят на Комитета по търговия препоръки относно взаимното признаване с цел пълно или частично изпълнение от страна на инвеститорите и на доставчиците на услуги на критериите, прилагани от всяка страна за одобряването, лицензирането, дейността и сертифицирането на инвеститорите и на доставчиците на услуги, по-специално в сектора на професионалните услуги.
 3. При получаване на препоръка, както е посочено в параграф 2 от настоящия член, Комитетът по търговия разглежда препоръката в рамките на разумен срок с цел да определи дали е съвместима с разпоредбите на настоящото споразумение.
 4. Когато в съответствие с процедурата, изложена в параграф 3 от настоящия член, дадена препоръка, както е посочено в параграф 2 от настоящия член, бъде счетена за съвместима с настоящото споразумение и е налице достатъчна степен на съответствие между приложимите разпоредби на страните, страните договарят чрез компетентните си органи споразумение относно взаимното признаване на изискванията, квалификациите, лицензите и други правила с цел изпълнение на препоръката.
 5. Всяко такова споразумение трябва да бъде съвместимо със съответните разпоредби на Споразумението за СТО, и по-специално с член VII от ГАТС.
 Член 107
 Прозрачност и разкриване на поверителна информация
 1. Всяка страна своевременно отговаря на всички запитвания на другата страна за конкретна информация относно всяка от нейните общоприложими мерки или международни споразумения, които се отнасят до настоящото споразумение или го засягат. Всяка страна създава също така един или повече информационни центрове, които да предоставят, при поискване от другата страна, конкретна информация по всички подобни въпроси. Страните се уведомяват взаимно относно своите информационни центрове в срок от три месеца от влизането в сила на настоящото споразумение. Информационните центрове не следва да бъдат депозитари на закони и нормативни актове.
 2. Никоя от разпоредбите на настоящото споразумение не изисква от страните по него да предоставят поверителна информация, разкриването на която би попречило на правоприлагането или по друг начин би влязло в противоречие с обществения интерес, или би накърнило законните търговски интереси на конкретни публични или частни предприятия.
 Подраздел 3
 Компютърни услуги
 Член 108
 Договорености относно компютърните услуги
 1.